
REPUBLIKA HRVATSKA
TRGOVAČKI SUD U SPLITU             			      
Split, Sukoišanska 6

U   I M E   R E P U B L I K E   H R V A T S K E

R J E Š E NJ E

	Trgovački sud u Splitu, po stečajnoj sutkinji Ani Golub Gruić, u postupku povodom prijedloga dužnika ANTE KLAPEŽA, vl. obrta ELEKTRO ČIČE, OIB: 77133024917, Trilj, Ulica sv. Mihovila 58, za sklapanje predstečajne nagodbe, dana 10. veljače 2017. godine 

r i j e š i o   j e                                               

	Odbacuje se prijedlog dužnika ANTE KLAPEŽA, vl. obrta ELEKTRO ČIČE, OIB: 77133024917, Trilj, Ulica sv. Mihovila 58, za sklapanje predstečajne nagodbe.
Obrazloženje
Dana 21. listopada 2016. godine kod ovog suda zaprimljen je prijedlog dužnika ANTE KLAPEŽA, vl. obrta ELEKTRO ČIČE, OIB: 77133024917, Trilj, Ulica sv. Mihovila 58, za sklapanje predstečajne nagodbe, a nakon provedenog postupka pred FINA-om, Regionalni centar Split.
	Dužnik je uz prijedlog dostavio i cjelokupan spis vođen pred FINA-om u smislu odredbe čl. 66. st. 4. Zakona o financijskom poslovanju i predstečajnoj nagodbi (˝Narodne novine˝ broj 108/12, 144/12 i 81/13; dalje ZFPPN).
	Nakon što je sud pregledao prijedlog i isprave dostavljene uz prijedlog te utvrdio da su ispunjenje pretpostavke za sklapanje predstečajne nagodbe iz čl. 66. st. 1.-4. ZFPPN-a, to je temeljem odredbe čl. 66. st. 5. ZFPPN-a rješenjem 11. Stpn-86/2015 od 16. siječnja 2017. godine sazvano ročište radi sklapanja predstečajne nagodbe za dan 10. veljače 2017. godine.  
	O ročištu radi sklapanja predstečajne nagodbe dužnik i svi vjerovnici obaviješteni su objavom navedenog rješenja na mrežnoj stranici e-Oglasna ploča sudova dana 16. siječnja 2017. godine te objavom na web stranicama FINA-e dana 18. siječnja 2017. godine.
	Na zakazano ročište za sklapanje predstečajne nagodbe nisu pristupili niti dužnik, a niti itko od vjerovnika, pa je temeljem odredbe čl. 66. st. 10. u vezi sa čl. 66. st. 9. ZFPPN-a odlučeno kao u izreci ovog rješenja.
U Splitu, 10. veljače 2017.  godine

SUTKINJA
ANA GOLUB GRUIĆ

UPUTA O PRAVNOM LIJEKU: Protiv ovog rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda u 3 primjerka, u roku od 8 dana od dana dostave rješenja.
DNA:
· dužniku
· Financijskoj agenciji, uz dopis
· mrežnoj stranici e-Oglasna ploča sudova
· u spis

